CELEX: 62019TN0186
Language: mt
Date: 2019-03-29 00:00:00
Title: Kawża T-186/19: Rikors ippreżentat fid-29 ta’ Marzu 2019 — Zubedi vs Il-Kunsill

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/82
            
         
      Rikors ippreżentat fid-29 ta’ Marzu 2019 — Zubedi vs Il-Kunsill
      (Kawża T-186/19)
      (2019/C 187/88)
      Lingwa tal-kawża: l-Ingliż
      
         Partijiet
      
      
         Rikorrent: Khaled Zubedi (Damascus, is-Sirja) (rappreżentanti: M. Lester, QC u M. O’Kane, Solicitor)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2019/87 tal-21 ta’ Jannar 2019 (1) u r-Regolament ta’ Implimentazzjoni tal-Kunsill (UE) 2019/85 tal-21 ta’ Jannar 2019 (2), sa fejn dawn japplikaw fir-rigward tar-rikorrent; u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv wieħed, li jallega li l-konvenut wettaq żball manifest fl-evalwazzjoni tiegħu billi inkluda lir-rikorrent fil-miżuri restrittivi tal-Unjoni Ewropea li jirrigwardaw is-Sirja.
      Ir-rikorrent ġie inkluż permezz tad-Deċiżjoni ta’ Implimentazzjoni tal-Kunsill (PESK) 2019/87 u tar-Regolament ta’ Implimentazzjoni tal-Kunsill (UE) 2019/85 fuq il-bażi li huwa wieħed minn grupp ta’ negozjanti prominenti fis-Sirja li, skont il-konvenut, kollha qegħdin jagħmlu profitti kbar mir-reġim tal-President Assad u billi jsostnu lill-istess reġim, billi jissieħbu ma’ kumpanniji sostnuti mill-Istat sabiex jiżviluppaw art esproprjata mingħand persuni spustati minħabba l-kunflitt fis-Sirja. Dan huwa kompletament falz fir-rigward tar-rikorrent, il-kriterji għall-inklużjoni ma ġewx issodisfatti u l-argument tal-konvenut ma kienx ibbażat fuq bażi suffiċjentement solida.
      
         (1)  Deċiżjoni ta’ Implimentazzjoni tal-Kunsill (PESK) 2019/87 tal-21 ta’ Jannar 2019 li timplimenta d-Deċiżjoni 2013/255/PESK dwar miżuri restrittivi kontra s-Sirja (ĠU 2019, L 181, p. 13).
      
         (2)  Regolament ta’ Implimentazzjoni tal-Kunsill (UE) 2019/85 tal-21 ta’ Jannar 2019 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2019, L 181, p. 4).